اسپرانتو

ایک مصنوعی بین الاقوامی زبان جس کو پولینڈ کے ایک ماہر امراض چشم اور ماہر لسانیا ت ڈاکٹر لدوک لازار زامن ہوف نے 1859ء میں مرتب کیا۔ اس کی ترویج کا مقصد بین الاقوامی رسل و رسائل میں آسانیاں بہم پہنچانا تھا۔ یہ زبان یورپ کی اہم زبانوں کے مصادر سے بنائی گئی تھی۔ اس کا لہجہ بھی صوتی اصولوں پر مبنی ہے۔ ایک مفید کوشش تھی مگر اس کا رواج عام نہ ہو سکا۔

 استعمال 
اسپرانتو کو ثقافتی، بین الاقوامی اور فلسفی مقاصد کے علاوہ ٹیلی وژن اور ریڈیو کی عام نشریات کے لیے استعمال کیا جاتا ہے۔ آج دنیا میں 20 لاکھ کے قریب لوگ اس زبان کو بول سکتے ہیں۔ اسپرانتو دنیا کے کسی ملک کی سرکاری زبان نہیں ہے۔ اسپرانتو زبان سیکھ کر پوری دنیا میں لوگ اپنی ثقافت، ادب، فلسفہ، شاعری، خیالات اور دین کی بابت آگاہی دے سکتے ہیں . پاکستان میں اسپرانتو زبان کے فروغ کے لیے علامہ مضطر عباسی [مری، پیدايش :1931ء وفات :26 فروری 2004ء ] نے پاکستان اسپرانتو ایسوسی ایشن [پاکیسا] کے نام سے 1978ء میں تنظیم بنائی اور متعدد کتابیں لکھیں ان میں نمایاں اسپرانتو اردو ریڈر اور اسپرانتو اردو لغت ہیں۔ انھوں نے قرآن پاک کا اسپرانتو زبان میں ترجمہ بھی کیا۔ انھوں نے احادیث کا مجموعہ رحمت عالم حضرت محمّد صلی الله علیہ وسلم نے فرمایا کے نام سے بھی ایک کتاب لکھی . پروفیسر علامہ مضطر عباسی کو اسپرانتو زبان کے علاوہ آٹھ دیگر زبانوں پر بھی عبور حاصل تھا۔ اسپرانتو کے فروغ کے لیے پاکستان میں پروفیسر علامہ مضطر عباسی کے علاوہ غلام نبی پرواز [ملتان]، پروفیسر محمّد صدق چیمہ [راولپنڈی]، طارق عمر چوہدری [ملتان]، امجد بٹ [مری]، عامر بشیر بھٹی [ملتان]، پروفیسر سعید احمد فارانی [جہلم] اور شبیر احمد سیال [لاہور] نے بہت کام کیا .

 زبان سکھانے میں مدد 
اردو کو دوسری زبانیں سیکھنے کے لیے بھی استعمال کیا جاتا ہے۔ ایک روسی سانسدان ہیلمار فرانک کے مطابق اردو کئی زبانوں کا سیکھنا آسان بنا دیتی ہے مثلاً: روسی کا سیکھنا 25% زیادہ آسان ہو جاتا ہے ؛ جرمن کا 30%، انگریزی کا 40% اور فرانسیسی کا 50%۔
پاکستان میں اردو کی ترویج و فروغ کے لیے پاکستان اردو ایسوسی ایشن (پاکستان) کام کر رہی ہے۔ پاکستان کا مرکزی دفتر ملتان میں ہے۔ لاہور، راولپنڈی، مری، اسلام آباد، جہلم، پشاور، کوئٹہ، کراچی اور آزاد کشمیر میں اردو سکھانے کی اکادمیاں اسکول کالج موجود ہیں۔

 بیرونی روابط 
 اسپرانتو زبان کا منشور اردو زبان میں پی ڈی ایف فائل
 Ukrainia Ligo de Esperantista Junularo (یوکرائنی نوجوان انجمن)
 Esperanto Association of Britain
 (http://www.pakesa.org) (پاکستان اسپرانتو انجمن)


زمرہ:امتزاجی زبانیں
زمرہ:ایتھنولوگ کے علاوہ دیگر ذرائع کا حوالہ دیتے ہوئے آیزو زبان کے مضامین
زمرہ:پولش ایجادات
زمرہ:ساختہ زبانیں
زمرہ:صوتی مضامین
زمرہ:لسانی رمز والی زبانیں
زمرہ:ویکی ڈیٹا سے مختلف مختصر وضاحت
زمرہ:1887ء کی متعارفات